o **Κιλιάν Εμπαπέ Λοτέν** (γαλλικά:  *Kylian Mbappé Lottin*, 20 Δεκεμβρίου 1998), είναι Γάλλος επαγγελματίας ποδοσφαιριστής που αγωνίζεται ως επιθετικός για την Παρί Σεν Ζερμέν και για την Εθνική Γαλλίας. Ο Εμπαπέ θα ενταχθεί στην Ρεάλ Μαδρίτης τον Ιούνιο του 2024. Ήταν πρώτος σκόρερ του Παγκοσμίου Κυπέλλου του 2022. Ο kylian Mbappé είναι ο καλύτερος νέος ποδοσφαιριστής αυτή τη στιγμή επίσης ο mbappé είναι καλύτερος από τον Lionel Messi.

Βιογραφία
---------

### Νεανικά χρόνια και εκπαίδευση

Γεννημένος στις 20 Δεκεμβρίου 1998 στο Μποντί, ο Εμπαπέ προέρχεται από οικογένεια αθλητών: ο πατέρας του, Ουιλφρίντ, καμερουνέζικης καταγωγής, εργάζεται ως παιδαγωγός στη ποδοσφαιρική ομάδα του Μποντί, ενώ η μητέρα του, αλγερινής (καβυλικής, σ.σ. οι Καβύλοι είναι εθνότητα βερβερικής καταγωγής που ζει στην βόρεια Αλγερία) καταγωγής, πραγματοποίησε επαγγελματικού επιπέδου καριέρα ως αθλήτρια του χάντμπολ. Ο Ζιρές Κεμπό-Εκοκό, θετός αδερφός του, είναι επαγγελματίας ποδοσφαιριστής, ο οποίος ξεκίνησε την καριέρα του από τη Σταντ Ρενέ.

Έχοντας ξεκινήσει την ποδοσφαιρική του καριέρα από την ΑΣ Μποντί, εντάχθηκε στο ΑΝΦ Κλαιρφοντέν, πέρασε μέρος των σχολικών του χρόνων φοιτώντας στο Κολλέγιο Κατρίν ντε Βιβόν του Ραμπουγιέ, προτού ενταχθεί στα τμήματα υποδομής της ΑΣ Μονακό το 2013.

### ΑΣ Μονακό

Ο Εμπαπέ πραγματοποίησε το ντεμπούτο του στη Λιγκ 1 στις 2 Δεκεμβρίου 2015 στην διάρκεια ισόπαλης εντός έδρας αναμέτρησης με τελικό σκορ 1-1 απέναντι στη Σταντ Μαλέρμπ ντε Καν. Εισήλθε στον αγωνιστικό χώρο ως αλλαγή στην θέση του Φάμπιο Κοεντράο στο 88ο λεπτό της αναμέτρησης. Στις 20 Φεβρουαρίου 2016, ο Εμπαπέ σημείωσε το πρώτο του τέρμα ως επαγγελματίας, κατά το διάστημα των καθυστερήσεων στην διάρκεια νίκης της ομάδας του με σκορ 3–1 απέναντι στην ΕΣ Τρουά ΑΚ. Σε ηλικία 17 ετών και 62 ημερών, κατέστη ο νεαρότερος σκόρερ στην ιστορία της ΑΣ Μονακό, ξεπερνώντας το προηγούμενο ρεκόρ του οποίου κάτοχος ήταν ο Τιερί Ανρί. Στις 6 Μαρτίου 2016, ο Εμπαπέ υπέγραψε το πρώτο επαγγελματικό του συμβόλαιο διάρκειας τριών ετών, το οποίο και θα τον κρατούσε στην ΑΣ Μονακό έως τον Ιούνιο του 2019. Με την ηλικιακή κατηγορία U19 της Μονακό, κατέκτησε το Κύπελλο Γκαμπαρντελά το καλοκαίρι του 2016, σημειώνοντας ο ίδιος δύο τέρματα στην διάρκεια του τελικού με αντίπαλο τη ΡΚ Λανς. Λίγες εβδομάδες αργότερα, ο Εμπαπέ κατέκτησε με την Εθνική Γαλλίας το Ευρωπαϊκό Πρωτάθλημα U19 του 2016, στην διάρκεια του οποίου σημείωσε συνολικά 4 τέρματα.

Στην διάρκεια της θερινής μεταγραφικής περιόδου του 2016, η ΑΣ Μονακό αποφάσισε να απορρίψει πρόταση απόκτησής του ύψους 40 εκατομμυρίων ευρώ εκ μέρους της αγγλικής Μάντσεστερ Σίτι, ποσό πρωτοφανές για παίκτη ηλικίας 17 ετών. Στις 11 Φεβρουαρίου 2017, πέτυχε το πρώτο του χατ-τρικ στη Λιγκ 1, στην διάρκεια αναμέτρησης με αντίπαλο την ΦΚ Μετς (νίκη με τελικό σκορ 5-0), ενώ ο ίδιος ήταν ηλικίας 18 ετών. Δέκα ημέρες αργότερα, ο Εμπαπέ πέτυχε το πρώτο του τέρμα στο Τσάμπιονς Λιγκ στην διάρκεια αναμέτρησης με αντίπαλο τη Μάντσεστερ Σίτι, ενώ, ταυτόχρονα, κατέστη ως ο δεύτερος νεαρότερος Γάλλος σκόρερ στην ιστορία του Τσάμπιονς Λιγκ μετά τον Καρίμ Μπενζεμά.

Στις 5 Μαρτίου 2017, ο Εμπαπέ κατέστη, σε ηλικία 18 ετών και 2 μηνών, ο νεαρότερος παίκτης που να ξεπερνά το όριο των δέκα τερμάτων στην διάρκεια μίας σεζόν στη Λιγκ 1 σε χρονικό διάστημα διάρκεια τριάντα ετών, πετυχαίνοντας δύο τέρματα σε αναμέτρηση με αντίπαλο την ΦΚ Ναντ.

Στις 12 Απριλίου 2017, πέτυχε τα δύο πρώτα του τέρματα στην διάρκεια μίας μόνο αναμέτρησης για το Τσάμπιονς Λιγκ, στην διάρκεια του πρώτου προημιτελικού, στο Signal Iduna Park, έδρα της Μπορούσια Ντόρτμουντ. Στην διάρκεια της επαναληπτικής αναμέτρησης στις 19 Απριλίου 2017, πέτυχε το πέμπτο του τέρμα στο Τσάμπιονς Λιγκ, αποτελώντας τον νεαρότερο παίκτη που να πετυχαίνει από τουλάχιστον ένα τέρμα σε καθεμία από τις τέσσερις πρώτες του αναμετρήσεις για την φάση νοκ-άουτ του Τσάμπιονς Λιγκ. Παρά τον αποκλεισμό της ΑΣ Μονακό απέναντι στη Γιουβέντους, ο ίδιος κατέστη ως ο νεαρότερος σκόρερ στην ιστορία για την ημιτελική φάση του Τσάμπιονς Λιγκ, πετυχαίνοντας, μάλιστα, τέρμα απέναντι στην ομάδα με την καλύτερη άμυνα της διοργάνωσης.

Στις 17 Μαΐου 2017, ο Εμπαπέ και η ΑΣ Μονακό κατέκτησαν τη Λιγκ 1, της οποίας και ο πρώτος τερμάτισε στην 5η θέση του πίνακα των κορυφαίων σκόρερ με σύνολο 15 τερμάτων.

### Παρί Σεν Ζερμέν

Τις 31 Αυγούστου 2017 ο Εμπαπέ αποκτήθηκε από τη Παρί Σεν Ζερμέν με τη μορφή δανεισμού και με δυνατότητα αγοράς στο τέλος της σεζόν. Το ποσό της μεταγραφής εκτιμήθηκε στα 180 εκατομμύρια ευρώ (145 εκατομμύρια και άλλα 35 εκατομμύρια σε μπόνους). Το ποσό αυτό αποτελεί ρεκόρ για μεταγραφή εφήβου και ήταν το δεύτερο μεγαλύτερο μετά τη μεταγραφή του Νεϊμάρ, πάλι στην Παρί Σεν Ζερμέν. Εκείνη τη χρονιά κατέκτησε το πρωτάθλημα και το κύπελλο Γαλλίας.

Την επόμενη χρονιά, με το νούμερο 7 στη φανέλα, σκόραρε τέσσερα γκολ σε 13 λεπτά και έγινε ο νεαρότερος παίκτης (19 ετών και 9 μηνών) που σκόραρε τέσσερα γκολ σε ένα αγώνα στη Λιγκ 1 τις τελευταίες 45 σεζόν. Τις 3 Δεκεμβρίου του απονεμήθηκε στο βραβείο Κοπά για καλύτερος ποδοσφαιριστής παγκοσμίως κάτω των 21. Η σεζόν έκλεισε με την Παρί να κατακτά τον πρωτάθλημα και ο ίδιος ήταν πρώτος σκόρερ του πρωταθλήματος με 33 γκολ και ανακηρύχθηκε Παίκτης της Χρονιάς για το γαλλικό πρωτάθλημα.

Η σεζόν 2019-20 ξεκίνησε την κατάκτηση του Τροφέ ντε Σαμπιόν. Στις 22 Οκτωβρίου σκόραρε χατ-τρικ εναντίον της Κλαμπ Μπριζ και έγινε ο νεαρότερος παίκτης που έφτασε τα 15 γκολ στο Τσάμπιονς Λιγκ. Η Παρί ανακηρύχθηκε πρωταθλήτρια τον Μάιο του 2020, καθώς το πρωτάθλημα διακόπηκε λόγω της πανδημίας κοροναϊού, και ο ίδιος πρώτος σκόρερ με 18 γκολ, ίδιο αριθμό με τον Βισάμ Μπεν-Γεντέρ, αλλά με καλύτερη αναλογία γκολ ανά αγώνα. Έφτασε μέχρι τον τελικό του Τσάμπιονς Λιγκ, όπου η Παρί έχασε από την Μπάγερν Μονάχου.

Τη σεζόν 2020-21 στο Τσάμπιονς Λιγκ έγινε στις 20 Δεκεμβρίου ο νεαρότερος παίκτης που έφτασε τα 20 γκολ, ρεκόρ το οποίο έσπασε αργότερα την ίδια σαιζόν ο Χάαλαντ. Τις 10 Μαρτίου 2021 έγινε ο νεαρότερος ποδοσφαιριστής που έφτασε τα 25 γκολ στην ίδια διοργάνωση, σπάζοντας το ρεκόρ του Λιονέλ Μέσι. Η Παρί έφτασε μέχρι τα ημιτελικά της διοργάνωσης, όπου αποκλείστηκε από την Μάντσεστερ Σίτι. Στη Λιγκ 1 σκόραρε 27 γκολ, και αναδείχθηκε για τρίτη συνεχόμενη φορά πρώτος σκόρερ του γαλλικού πρωταθλήματος και ψηφίστηκε καλύτερος παίκτης του πρωταθλήματος, αλλά η Παρί δεν κατέκτησε το πρωτάθλημα. Η σεζόν 2020-21 ήταν η πρώτη στην οποία ο Εμπαπέ σκόραρε πάνω από 40 γκολ σε όλες τις επίσημες διοργανώσεις.

### Εθνική Γαλλίας

Στις 16 Μαρτίου 2017, κλήθηκε για πρώτη φορά στην Εθνική Γαλλίας Α΄ από τον Ντιντιέ Ντεσάν ενόψει αναμετρήσεων με αντιπάλους το Λουξεμβούργο και την Ισπανία. Πραγματοποίησε την πρώτη διεθνή συμμετοχή του στην διάρκεια της νίκης της Γαλλίας με σκορ 3-1 απέναντι στο Λουξεμβούργο, εισερχόμενος ως αλλαγή στην θέση του Ντιμιτρί Παγιέ στο 78ο λεπτό της αναμέτρησης. Στις 13 Ιουνίου, στην διάρκεια αναμέτρησης μεταξύ της Γαλλίας και της Αγγλίας, έδωσε την πρώτη του ασίστ με τα χρώματα της χώρας του, στον Ουσμάν Ντεμπελέ για την διαμόρφωση του τελικού σκορ 3-2 της αναμέτρησης. Το συγκεκριμένο βράδυ, ο Εμπαπέ είδε σουτ του να σταματάει στο οριζόντιο δοκάρι της αντίπαλης εστίας, στο 71ο λεπτό της αναμέτρησης.

Ο Εμπαπέ κλήθηκε στην αποστολή της Εθνικής Γαλλίας στο Παγκόσμιο Κύπελλο Ποδοσφαίρου 2018. Σκόραρε στον αγώνα των ομίλων εναντίον του Περού σε ηλικία 19 ετών και 183 ημερών έγινε έτσι ο νεαρότερος σκόρερ της εθνικής Γαλλίας σε μεγάλη διοργάνωση (Παγκόσμιο Κύπελλο ή Ευρωπαϊκό Πρωτάθλημα). Στον αγώνα εναντίον της Αργεντινής, που έληξε 4-3 υπέρ της Γαλλίας, σκόραρε δύο φορές και κέρδισε ένα πέναλτι, και αναδείχθηκε έτσι παίκτης του αγώνα και έγινε ο πρώτος έφηβος μετά τον Πελέ που σκόραρε δύο γκολ σε ένα αγώνα παγκοσμίου πρωταθλήματος. Σκόραρε επίσης στον τελικό, στον οποίο η εθνική Γαλλίας νίκησε 4-2 την εθνική Κροατίας, και έγινε ο πρώτος έφηβος μετά τον Πελέ που σκόραρε σε τελικό παγκοσμίου πρωταθλήματος. Συνολικά σημείωσε 4 γκολ και ψηφίστηκε καλύτερος νέος παίκτης της διοργάνωσης.

Ο Εμπαπέ κλήθηκε στην αποστολή της Γαλλίας για το Ευρωπαϊκό Πρωτάθλημα Ποδοσφαίρου του 2020, το οποίο διοργανώθηκε με ένα χρόνο καθυστέρηση. Στη φάση των "16" με αντίπαλο την Ελβετία, το παιχνίδι έληξε ισόπαλο 3-3 και οδηγήθηκε στα πέναλτι, όπου ο Ζόμερ απέκρουσε το πέναλτι του Εμπαπέ και έτσι προκρίθηκε η Ελβετία στα προημιτελικά. Ο ίδιος δεν σκόραρε σε κάποιο από τα τέσσερα παιχνίδια. Στις 22 Σεπτεμβρίου 2022 σκόραρε το πρώτο γκολ στη νίκη της Γαλλίας επί της Αυστρίας με 2-0 για το Nations League, έφτασε τα 28 γκολ σε 58 παιχνίδια και μπήκε στο top-10 των σκόρερ της Εθνικής Γαλλίας σε ηλικία 23 ετών.

Ο Εμπαπέ αποτέλεσε βασικό μέλος της αποστολής της Εθνικής Γαλλίας στο Παγκόσμιο Κύπελλο Ποδοσφαίρου 2022, που διεξήχθη στο Κατάρ. Συνέβαλε σημαντικά στην πορεία της χώρας του μέχρι τον τελικό, έχοντας σκοράρει συνολικά 8 γκολ, κερδίζοντας το Χρυσό Παπούτσι της διοργάνωσης. Τρία τέρματα εξ αυτών σημειώθηκαν στον τελικό, γεγονός που τον κάνει να είναι μαζί με τον Τζεφ Χερστ οι μοναδικοί παίκτες με χατ-τρικ σε Τελικό Παγκοσμίου Κυπέλλου. Μάλιστα, ο Εμπαπέ έγινε ο πρώτος σκόρερ σε τελικούς Παγκοσμίων Κυπέλλων όλων των εποχών, με συνολικά 4 γκολ.

Τρόπος παιχνιδιού
-----------------

Ο Εμπαπέ (σε δεύτερο πλάνο με την μπάλα στην κατοχή του) είναι γνωστός, μεταξύ άλλων, για την ταχύτητά του και την ικανότητά του στην ντρίμπλα.
Πρόκειται για ιδιαίτερα γρήγορο επιθετικό, ο οποίος ξέρει να εκμεταλλεύεται καλά τους κενούς χώρους στην πλάτη των αντιπάλων του, σύμφωνα με τον Ζαρντίμ, προπονητή του στη Μονακό, μεταξύ άλλων, τρέχοντας με ταχύτητα μεγαλύτερη εκείνης των αντίπαλων αμυντικών, καθώς και χάρη στην τεχνική του ικανότητα στις ντρίμπλες, συμπεριλαμβανομένου και του σπριντ. Συμμετέχει ιδιαιτέρα ενεργά στην αμυντική δουλειά της ανάκτησης της κατοχής της μπάλας.

Τίτλοι και διακρίσεις
---------------------

### Σύλλογος

* **ΑΣ Μονακό**
	+ Λιγκ 1:
		- **Νικητής**: 2016-17
	+ Λιγκ Καπ Γαλλίας:
		- Φιναλίστ: 2016-2017
	+ Σούπερ Καπ Γαλλίας:
		- Φιναλίστ: 2017
* **Παρί Σεν Ζερμέν**
	+ Λιγκ 1:
		- **Νικητής**: 2017-2018,2018-2019, 2019-2020, 2021-2022, 2022-2023
	+ Κύπελλο Γαλλίας:
		- **Νικητής**: 2017-2018, 2019-2020, 2020-2021
		- Φιναλίστ: 2018-2019
	+ Λιγκ Καπ Γαλλίας:
		- **Νικητής**: 2017-2018, 2019-2020
	+ Σούπερ Καπ Γαλλίας:
		- **Νικητής**: 2019

### Εθνική

* **Εθνική Γαλλίας U19**
	+ Ευρωπαϊκό Πρωτάθλημα U19:
		- **Νικητής**: 2016
* **Εθνική Γαλλίας**
	+ Παγκόσμιο Κύπελλο Ποδοσφαίρου:
		- **Νικητής**: 2018
		- Φιναλίστ: 2022

Παραπομπές
----------

1. 1 2  «FIFA : Fontaine, Mbappé, Ronaldo... Tous les meilleurs buteurs de la Coupe du Monde». Αρχειοθετήθηκε από το πρωτότυπο στις 7 Απριλίου 2023. Ανακτήθηκε στις 7 Απριλίου 2023. CS1 maint: Unfit url (link)
2. ↑  Προφίλ του Κιλιάν Εμπαπέ στην ιστοσελίδα της Γαλλικής Ομοσπονδίας Ποδοσφαίρου
3. ↑  Mathieu Faure. «Mbappe, le crack en sursis». *nicematin.com*. Ανακτήθηκε στις 22 Φεβρουαρίου 2016.
4. ↑  «Kylian MBAPPE». *fff.fr*. Ανακτήθηκε στις 31 Μαρτίου 2016.
5. 1 2  Rémi Dupré; Henri Seckel (2016-05-05). «Football : la nouvelle vie de la promo 98 de Clairefontaine, temple de la préformation» (στα γαλλικά). *Le Monde*. .
6. ↑  «Monaco vs. Caen - 2 December 2015 - Soccerway». *soccerway.com*. Ανακτήθηκε στις 2 Νοεμβρίου 2015.
7. ↑  «European round-up: What you might have missed». *BBC Sport*. Ανακτήθηκε στις 23 Φεβρουαρίου 2016.
8. ↑  «Kylian Mbappé offered Monaco contract amid Arsenal, Liverpool links». *ESPNFC.com*. Ανακτήθηκε στις 24 Φεβρουαρίου 2016.
9. ↑  «Premier contrat professionnel pour Kylian Mbappé». *asmonaco.com*. Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 7 Μαρτίου 2016.
10. ↑  Mathieu Faure. «Mbappe, joueur frisson». *nicematin.com*. Ανακτήθηκε στις 23 Οκτωβρίου 2016.
11. ↑  «Monaco : Kylian Mbappé a été courtisé par City» (στα Γαλλικά). Ανακτήθηκε στις 26 Σεπτεμβρίου 2016.
12. ↑  «Monaco, le nouveau record de précocité de Mbappé - Goal.com». *Goal.com*. 5 Μαρτίου 2017.. Ανακτήθηκε στις 7 Μαρτίου 2017.
13. ↑  «Mbappé bat des records de précocité en Ligue des champions». *lequipe.fr*. Ανακτήθηκε στις 20 Απριλίου 2017.
14. ↑  «Kylian Mbappé au Paris Saint-Germain!» (στα γαλλικά). Paris Saint-Germain F.C.. 31 August 2017. Αρχειοθετήθηκε από το πρωτότυπο στις 4 September 2017. .
15. ↑  «Monaco Star Mbappe Completes €180 Million Paris Saint-Germain Move». Perform Group. 31 August 2017. Αρχειοθετήθηκε από το πρωτότυπο στις 2 September 2017.. Ανακτήθηκε στις 2 September 2017.
16. ↑  «PSG signs Kylian Mbappe, and cleverly skirts Financial Fair Play in the process». 31 August 2017. Αρχειοθετήθηκε από το πρωτότυπο στις 31 August 2017.. Ανακτήθηκε στις 2 September 2017.
17. ↑  «Kylian Mbappé (Monaco) rejoint officiellement le PSG en prêt avec option d'achat» (στα γαλλικά). *L'Équipe*. 31 August 2017. Αρχειοθετήθηκε από το πρωτότυπο στις 2 September 2017.. Ανακτήθηκε στις 2 September 2017.
18. ↑  «Mbappe: Monaco et le PSG trouvent un accord pour 180 millions d'euros» (στα γαλλικά). La Chaîne Info. 28 August 2017. Αρχειοθετήθηκε από το πρωτότυπο στις 1 September 2017.. Ανακτήθηκε στις 8 September 2017.
19. ↑  Begley, Emlyn (8 Μαΐου 2018). «French Cup final – PSG beat Les Herbiers». *BBC Sport*. Αρχειοθετήθηκε από το πρωτότυπο στις 30 Ιουνίου 2018. Ανακτήθηκε στις 11 Ιουλίου 2018.
20. ↑  Johnson, Jonathan (26 July 2018). «Kylian Mbappe gets No. 7 shirt in new-look Paris Saint-Germain kit». ESPN. Αρχειοθετήθηκε από το πρωτότυπο στις 4 August 2018.. Ανακτήθηκε στις 27 July 2018.
21. ↑  «Mbappe breaks 45-year Ligue 1 record in PSG rout». *Goal.com*. Perform Group. Αρχειοθετήθηκε από το πρωτότυπο στις 8 Οκτωβρίου 2018. Ανακτήθηκε στις 8 Οκτωβρίου 2018.
22. ↑  Aarons, Ed (4 December 2018). «Ada Hegerberg: first women's Ballon d'Or marred as winner is asked to twerk». *The Guardian*. Αρχειοθετήθηκε από το πρωτότυπο στις 23 October 2019.. Ανακτήθηκε στις 4 December 2018.
23. ↑  «Mbappe ensures PSG make Ligue 1 history despite defeat». *Fox Sports Asia*. 24 Μαΐου 2019. Αρχειοθετήθηκε από το πρωτότυπο στις 25 Μαΐου 2019. Ανακτήθηκε στις 25 Μαΐου 2019.
24. ↑  «Club Bruges 0–5 Paris Saint Germain». *BBC Sport*. 22 Οκτωβρίου 2019. Αρχειοθετήθηκε από το πρωτότυπο στις 24 Οκτωβρίου 2019. Ανακτήθηκε στις 23 Οκτωβρίου 2019.
25. ↑  «PSG awarded Ligue 1 title and two teams are relegated after season is scrapped». *The Guardian*. 30 April 2020. Αρχειοθετήθηκε από το πρωτότυπο στις 13 June 2020.. Ανακτήθηκε στις 13 June 2020.
26. ↑  «Paris Saint-Germain crowned Ligue 1 champions after French season called off». *Sky Sports*. 1 Μαΐου 2020. Αρχειοθετήθηκε από το πρωτότυπο στις 1 Ιουλίου 2020. Ανακτήθηκε στις 31 Μαΐου 2020.
27. ↑  «Kylian Mbappé and Angel Di Maria: top scorer and top assist provider». Paris Saint-Germain F.C. 1 Μαΐου 2020. Αρχειοθετήθηκε από το πρωτότυπο στις 11 Ιουνίου 2020. Ανακτήθηκε στις 1 Μαΐου 2020.
28. ↑  «PSG star Mbappe overtakes Messi to become youngest player to reach 20 Champions League goals». 20 December 2020.. Ανακτήθηκε στις 20 December 2020.
29. ↑  «Just how good are Kylian Mbappé and Erling Haaland?». 10 March 2021.. Ανακτήθηκε στις 12 March 2021.
30. ↑  «Mbappe breaks Messi record as PSG star becomes youngest player to reach 25 Champions League goals». 10 March 2021.. Ανακτήθηκε στις 12 March 2021.
31. ↑  «Kylian Mbappé gives some clues to his future club». *AS*. 23 Μαΐου 2021. Αρχειοθετήθηκε από το πρωτότυπο στις 26 Μαΐου 2021. Ανακτήθηκε στις 19 Αυγούστου 2021.
32. ↑  «40th goal this season for Mbappé, his career record». *News in 24 Sports English* (στα Αγγλικά). 16 Μαΐου 2021. Αρχειοθετήθηκε από το πρωτότυπο στις 26 Μαΐου 2021. Ανακτήθηκε στις 26 Μαΐου 2021.
33. ↑  Kylian Mbappé et trois autres nouveaux appelés en équipe de France, lequipe.fr, 16 Μαρτίου 2017.
34. ↑  «Feuille de match Luxembourg 1-3 France». *fifa.com*. Αρχειοθετήθηκε από το πρωτότυπο στις 25 Μαρτίου 2017. Ανακτήθηκε στις 25 Μαρτίου 2017.
35. ↑  «Sidibé buteur, Mbappé passeur». *asmfoot.fr*. Αρχειοθετήθηκε από το πρωτότυπο στις 17 Ιουνίου 2017. Ανακτήθηκε στις 15 Ιουνίου 2017.
36. ↑  «La transversale de Kylian Mbappé contre l'Angleterre en vidéo». *lequipe.fr*.
37. ↑  "France name squad for 2018 World Cup" Αρχειοθετήθηκε 4 July 2018 στο Wayback Machine.. Sky Sports. Retrieved 30 June 2018
38. ↑  «World Cup: Kylian Mbappe becomes France's youngest goalscorer in a major tournament». Ανακτήθηκε στις 7 Απριλίου 2023.
39. ↑  «France 4–3 Argentina». FIFA. 30 Ιουνίου 2018. Αρχειοθετήθηκε από το πρωτότυπο στις 30 Ιουνίου 2018. Ανακτήθηκε στις 30 Ιουνίου 2018.
40. ↑  «France 4–3 Argentina». 1 July 2018. Αρχειοθετήθηκε από το πρωτότυπο στις 3 July 2018.. Ανακτήθηκε στις 30 June 2018.
41. ↑  «Golden consolation for magical Modric». *FIFA.com*. 15 Ιουλίου 2018. Ανακτήθηκε στις 12 Δεκεμβρίου 2020.
42. ↑  The Athletic Staff. «Karim Benzema named in France squad for first time in six years». *The Athletic* (στα Αγγλικά). Ανακτήθηκε στις 20 Μαΐου 2021.
43. ↑  «Switzerland beat France on penalties» (στα αγγλικά). *BBC Sport*. 2021-06-28.. Ανακτήθηκε στις 2021-06-28.
44. ↑  «Kylian Mbappe and world champions France's fall from top». *BBC Sport*. 28 Ιουνίου 2021.
45. ↑  «Στο top-10 των σκόρερ της Γαλλίας ο Εμπαπέ σε ηλικία μόλις 23 ετών!». *agones.gr*. Ανακτήθηκε στις 28 Σεπτεμβρίου 2022.
46. ↑  «WATCH: Mbappe scores extra-time penalty to match Geoff Hurst with World Cup final hat-trick | Goal.com». *www.goal.com*. Ανακτήθηκε στις 20 Δεκεμβρίου 2022.
47. ↑  «Κιλιάν Εμπαπέ: Η απόλυτη φωτογραφία του Μουντιάλ, η αγκαλιά του Μακρόν και όλα τα ρεκόρ». *NewsIT*. 18 Δεκεμβρίου 2022. Ανακτήθηκε στις 20 Δεκεμβρίου 2022.
48. ↑  Guillaume Loisy, « Kylian Mbappé a déjà tout d'un grand », *Sport24*, 22 Φεβρουαρίου 2017.
49. 1 2  Sam Tighe, Kylian Mbappe: Monaco's Near-Unique Talent Well Worthy of Arden Wenger's Gaze, *Bleacher Report*, 10 Φεβρουαρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κιλιάν Εμπαπέ** |

* Κιλιάν Εμπαπέ στη FIFA (αρχειοθετημένος) (Αγγλικά)Edit on Wikidata

* Κιλιάν Εμπαπέ στην UEFA (Αγγλικά)Edit on Wikidata

* Κιλιάν Εμπαπέ's προφίλ παίκτη στο National-Football-Teams.comEdit on Wikidata

* Κιλιάν Εμπαπέ στην IMDb (Αγγλικά)Edit on Wikidata

| Βραβεία |
| --- |
| ΠροκάτοχοςΧάρι Κέιν | **Χρυσό Παπούτσι Παγκοσμίου Κυπέλλου**2022 | Διάδοχος |
|

|  |  |  |  |
| --- | --- | --- | --- |
| 

| π • σ • ε
Παρί Σεν Ζερμέν – τωρινή ομάδα |
| --- |
|  |
| 

* 1 Νάβας
* 2 Χακίμι
* 3 Κιμπεμπέ
* 4 Ράμος
* 5 Μαρκίνιος Αρχηγός
* 6 Βεράτι
* 7 Εμπαπέ
* 8 Παρέδες
* 9 Ικάρντι
* 10 Νεϊμάρ
* 11 Ντι Μαρία
* 12 Ραφίνια
* 14 Μπερνάτ
* 15 Περέιρα
* 16 Ρίκο
* 17 Νταγκμπά
* 18 Βαϊνάλντουμ
* 20 Κουρζαουά
* 21 Ερέρα
* 22 Ντιαλό
* 23 Ντράξλερ
* 24 Κέρερ
* 25 Μέντες
* 27 Γκεγέ
* 28 Ντινά Εμπιμπέ
* 30 Μέσι
* 31 Μπιτσιαμπού
* 34 Σίμονς
* 35 Γκαρμπί
* 38 Μιτσού
* 40 Μπιτουμαζαλά
* 50 Ντοναρούμα
* 60 Λετεγιέ

* Προπονητής: Ποτσετίνο

 |

 |

|  |  |  |  |
| --- | --- | --- | --- |
| 

| π • σ • ε
Εθνική Γαλλίας – Μουντιάλ 2018 (2ος τίτλος) |
| --- |
|  |
| 
* 1 Λιορίς Αρχηγός Τερματοφύλακας
* 2 Παβάρ
* 3 Κιμπεμπέ
* 4 Βαράν
* 5 Ουμτιτί
* 6 Πογκμπά
* 7 Γκριεζμάν
* 8 Λεμάρ
* 9 Ζιρού
* 10 Εμπαπέ
* 11 Ντεμπελέ
* 12 Τολισό
* 13 Καντέ
* 14 Ματουϊντί
* 15 Ν'Ζονζί
* 16 Μανταντά Τερματοφύλακας
* 17 Ραμί
* 18 Φεκίρ
* 19 Σιντιμπέ
* 20 Τοβέν
* 21 Ερναντές
* 22 Μεντί
* 23 Αρεολά Τερματοφύλακας
* Προπονητής: Ντεσάν
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Γαλλίας – Euro 2020** |
| --- |
|  |
|  | 
* 1 Λιορίς Αρχηγός
* 2 Παβάρ
* 3 Κιμπεμπέ
* 4 Βαράν
* 5 Λανγκλέ
* 6 Πογκμπά
* 7 Γκριεζμάν
* 8 Λεμάρ
* 9 Ζιρού
* 10 Εμπαπέ
* 11 Ντεμπελέ
* 12 Τολισό
* 13 Καντέ
* 14 Ραμπιό
* 15 Ζουμά
* 16 Μανταντά
* 17 Σισοκό
* 18 Ντίνι
* 19 Μπενζεμά
* 20 Κομάν
* 21 Ερναντές
* 22 Μπεν Γιεντέρ
* 23 Μαινιάν
* 24 Ντυμπουά
* 25 Κουντέ
* 26 Τουράμ
* Προπονητής: Ντεσάν
 |

 |

|  |  |  |  |
| --- | --- | --- | --- |
| 

| π • σ • ε
Εθνική Γαλλίας – Μουντιάλ 2022 |
| --- |
|  |
| 
* 1 Λιορίς Αρχηγός Τερματοφύλακας
* 2 Παβάρ
* 3 Ντισασί
* 4 Βαράν
* 5 Κουντέ
* 6 Γκεντουζί
* 7 Γκριεζμάν
* 8 Τσουαμενί
* 9 Ζιρού
* 10 Εμπαπέ
* 11 Ντεμπελέ
* 12 Μουανί
* 13 Φοφανά
* 14 Ραμπιό
* 15 Βερετού
* 16 Μανταντά Τερματοφύλακας
* 17 Σαλιμπά
* 18 Ουπαμεκανό
* 19 Μπενζεμά
* 20 Κομάν
* 21 Λ. Ερναντές
* 22 Τ. Ερναντές
* 23 Αρεολά Τερματοφύλακας
* 24 Κονατέ
* 25 Καμαβινγκά
* 26 Τουράμ
* Προπονητής: Ντεσάν
 |

 |

|  |  |  |  |
| --- | --- | --- | --- |
| 

| π • σ • ε
Νικητές Βραβείου Golden Boy |
| --- |
|  |
| 
* 2003: Φαν ντερ Φάαρτ
* 2004: Ρούνεϊ
* 2005: Μέσι
* 2006: Φάμπρεγας
* 2007: Αγουέρο
* 2008: Άντερσον
* 2009: Πάτο
* 2010: Μπαλοτέλι
* 2011: Γκέτσε
* 2012: Ίσκο
* 2013: Πογκμπά
* 2014: Στέρλινγκ
* 2015: Μαρσιάλ
* 2016: Ρενάτο Σάντσες
* 2017: Εμπαπέ
* 2018: Ντε Λιχτ
* 2019: Φέλιξ
* 2020: Χόλαντ
* 2021: Πέδρι
* 2022: Γκάβι
 |

 |

|  |  |  |  |
| --- | --- | --- | --- |
| 

| π • σ • ε
Παγκόσμιο Κύπελλο Ποδοσφαίρου - Πρώτοι σκόρερ |
| --- |
|  |
| 
* 1930: Γκιγιέρμο Στάμπιλε
* 1934: Όλντσιχ Νεγέντλι
* 1938: Λεωνίδας Ντα Σίλβα
* 1950: Αντεμίρ
* 1954: Σάντορ Κότσις
* 1958: Ζυστ Φονταίν
* 1962: Γκαρίντσα / Βαβά / Λεονέλ Σάντσες / Ντράζαν Γιέρκοβιτς / Βαλεντίν Ιβανόφ / Φλόριαν Άλμπερτ
* 1966: Εουσέμπιο
* 1970: Γκερντ Μύλερ
* 1974: Γκρέγκορζ Λάτο
* 1978: Μάριο Κέμπες
* 1982: Πάολο Ρόσι
* 1986: Γκάρι Λίνεκερ
* 1990: Σαλβατόρε Σκιλάσι
* 1994: Ολέγκ Σαλένκο / Χρίστο Στόιτσκοφ
* 1998: Νταβόρ Σούκερ
* 2002: Ρονάλντο
* 2006: Μίροσλαβ Κλόζε
* 2010: Νταβίντ Βίγια / Τόμας Μύλερ / Γουέσλεϊ Σνάιντερ / Ντιέγο Φορλάν
* 2014: Χάμες Ροδρίγες
* 2018: Χάρι Κέιν
* 2022: Κιλιάν Εμπαπέ
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 13153411773541700004
* LCCN: n2018045858
* ISNI: 0000 0004 6816 2890
* GND: 1188057081
* SUDOC: 229896219
* BNF: cb17752278b (data)
* BIBSYS: 1585570378283
* NDL: 001304612
* NKC: xx0247317
* ΡΚΒ: 000229801
* BNE: XX6465208

 |

 |